
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διόρθωση αποφάσεωντου Υπουργού Εθνικής Άμυνας 
με θέμα την κύρωση των καταρτισθέντων Πινάκων 
Αγωνιστών Εθνικής Αντίστασης από τις Πρωτοβάθ¬ 


μιες Επιτροπές Κρίσεωςτων άρθρων 9 Π.Δ. 379/83, 

7 Ν. 2320/95 και 4 Ν. 2703/99. 1 

Συγκρότηση του Διοικητικού Συμβουλίου του Φορέα 
Διαχείρισης Κάρλας - Μαυροβούνιου - Κεφαλό- 

βρυσου Βελεστίνου. 2 

Παραχώρηση της χρήσης - εκμετάλλευσης της ζώνης 
αγκυροβολιού τουριστικών σκαφών στη Χώρα Νά¬ 
ξου. 3 

Κατανομή θέσεων Διοικητικού Προσωπικού (Δ.Π.) και 
Ειδικού Τεχνικού Προσωπικού (Ε.Τ.Π.). 4 


Τροποποίηση της 8064/16/2/8.7.2000 κοινής υπουρ¬ 
γικής απόφασης των Υπουργών Οικονομικών και 
Δημόσιας Τάξης «Καθορισμός μηνιαίας εισφοράς 


αστυνομικού και πολιτικού προσωπικού υπέρ του 
Ειδικού Λογαριασμού Αρωγής αστυνομικού και 
πολιτικού προσωπικού Ελληνικής Αστυνομίας» 

(ΦΕΚ768/Β'). 5 

Τροποποίηση του Οργανισμού Εσωτερικής Υπηρε¬ 
σίας του Δήμου Πειραιά Νομ. Αττικής. 6 


ΑΠΟΦΑΣΕΙ Σ 

Αριθ. Φ.454.1/30/162815 (1) 

Διόρθωση αποφάσεωντου Υπουργού Εθνικής Άμυνας με 
θέμα την κύρωση των καταρτισθέντων Πινάκων Αγω¬ 
νιστών Εθνικής Αντίστασης από τις Πρωτοβάθμιες 
Επιτροπές Κρίσεως των άρθρων 9 Π.Δ. 379/83, 7 Ν. 
2320/95 και 4 Ν. 2703/99. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 12τουΝ. 1285/82 «Για την 
αναγνώριση της Εθνικής Αντίστασης του Ελληνικού Λαού 
εναντίον των στρατευμάτων κατοχής 1941-1944» (ΦΕΚ 
115/Α'). 


β. Τις διατάξεις του Π.Δ. 379/83 «Επέκταση ευεργετη¬ 
μάτων Α.Ν. 971/1949 σε αγωνιστές της Εθνικής Αντίστα¬ 
σης και λοιπούς δικαιούχους» (ΦΕΚ 136/Α ). 

γ. Τις διατάξεις του Ν. 2292/95 «Οργάνωση και Λειτουρ¬ 
γία Υπουργείου Εθνικής Άμυνας και έλεγχος των Ενό¬ 
πλων Δυνάμεων και άλλες διατάξεις» (ΦΕΚ 35/Α'). 

δ. Τις διατάξειςτωνάρθρων6 και7του Ν. 2320/95 «Αύ¬ 
ξηση των συντάξεων του Δημοσίου κατά το έτος 1995, 
ρύθμιση συνταξιοδοτικών και ασφαλιστικών θεμάτων και 
επαναχορήγηση των συντάξεων αγωνιστών Εθνικής Αντί¬ 
στασης» (ΦΕΚ 133/Α). 

ε. Τις διατάξεις του άρθρου 4 του Ν. 2703/99 «Αναπρο¬ 
σαρμογή συντάξεων συνταξιούχων μελών Δ.Ε.Π. των 
Α.Ε.Ι., Ε.Π. των Τ.Ε.Ι., γιατρών Ε.Σ.Υ. και διπλωματικών 
υπαλλήλων, ρύθμιση συνταξιοδοτικών θεμάτων και άλλες 
διατάξεις» (ΦΕΚ72/Α'). 

στ. Την 29492/2001 κοινή απόφαση του Πρωθυπουργού 
και Υπουργού Εθνικής Άμυνας «Ανάθεση αρμοδιοτήτων 
Υπουργού Εθνικής Άμυνας στους Υφυπουργούς Εθνικής 
Άμυνας» (ΦΕΚ 1483/Β731 -10-2001). 

ζ. Το γεγονός ότιτυχόνπροκαλούμενη από τις διατάξεις 
της παρούσας οικονομική επιβάρυνση έχει συνυπολογι- 
σθεί εις την συνολική τοιαύτη προκαλούμενη από τις δια¬ 
τάξεις των Ν. 2320/95 και 2703/99, και 
η. Την από 26.9.2003 εισήγηση της ΔΕΠΑΘΑ / ΕΠΥΕΘΑ, 
αποφασίζουμε: 

1. Διορθώνουμε τις παρακάτω αποφάσεις του Υπουρ¬ 
γού Εθνικής Άμυνας με τις οποίες κυρώθηκαν πίνακες 
αναγνωρισθέντων Αγωνιστών Εθνικής Αντίστασης από 
τις επιτροπές των άρθρων 9,11 του Π.Δ. 379/83,7 του Ν. 
2320/95 και 4 του Ν. 2703/99, ως προς τα λανθασμένα 
στοιχεία που αφορούν τους παρακάτω αγωνιστές Εθνι¬ 
κής Αντίστασης κατά Νομαρχιακή Αυτοδιοίκηση: 
Νομαρχιακή Αυτοδιοίκηση Λασιθίου: 
α. Τη Φ.454.1/159/134408/25.9.2000 απόφαση (Πράξη 
Νομαρχιακής Αυτοδιοίκησης Λασιθίου 3/2000) ως προς 
την εγγραφή στον αύξοντα αριθμό 191. Το εσφαλμένο 
«Μακαρούνας ή Τσουκάκης Νικόλαος» αντικαθίσταται με 
το ορθό «Μακαρούνης ή Τσουκάκης Νικόλαος». 

β.ΤηΦ.454.1/7/124490/28.2.2001 απόφαση (Πράξη Νο¬ 
μαρχιακής Αυτοδιοίκησης Λασιθίου 10/2000) ως προς 
την εγγραφή στον αύξοντα αριθμό 3. Το εσφαλμένο «Κα- 
τινάκης Εμμανουήλ» αντικαθίσταται με το ορθό «Κανιτά- 
κης Εμμανουήλ». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Νομαρχιακή Αυτοδιοίκηση Καστοριάς: 

Τη Φ.454.1/28/218172/6.5.1997 απόφαση (Πράξη Νο¬ 
μαρχιακής Αυτοδιοίκησης Καστοριάς 6/95) ως προς την 
εγγραφή στον αύξοντα αριθμό 52. Το εσφαλμένο «Διαμα- 
ντόπουλος Τραϊανός του Χρήστου και της Αλέγκας» αντι¬ 
καθίσταται με το ορθό «Δαμιανόπουλος Τραϊανός του 
Χρήστου και της Ηλίνκας». 

2. Κατά τα λοιπά οι παραπάνω αποφάσεις εξακολου¬ 
θούν να ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

-♦- 

Αριθ.οικ. 127889/4560 (2) 

Συγκρότηση του Διοικητικού Συμβουλίου του Φορέα Δια¬ 
χείρισης Κάρλας - Μαυροβούνιου - Κεφαλόβρυσου 
Βελεστίνου. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 15,16, και 17του Ν. 2742/ 
1999 «Χωροταξικός σχεδιασμός και αειφόρος ανάπτυξη 
και άλλες διατάξεις» (ΦΕΚ 207/Α'). 

2. Τις διατάξεις του άρθρου 13 του Ν. 3044/2002 «Με¬ 
ταφορά συντελεστή δόμησης και ρυθμίσεις άλλων θε¬ 
μάτων αρμοδιότητας Υπουργείου Περιβάλλοντος, Χωρο¬ 
ταξίας και Δημοσίων Έργων» (ΦΕΚ 197/27-8-2002). 

3. Τις διατάξεις της 126885/3051/2003 (ΦΕΚ 1141/Β ) 
κοινής υπουργικής απόφασης «Καθορισμός αριθμού με¬ 
λών του Διοικητικού Συμβουλίου του Φορέα Διαχείρισης 
Κάρλας - Μαυροβούνιου - Κεφαλόβρυσου Βελεστίνου». 

4. Την Υ6/31 -10-01 κοινή απόφαση του Πρωθυπουργού 
και του Υπουργού Περιβάλλοντος, Χωροταξίας και Δημο¬ 
σίων Έργων (ΦΕΚ 1484/Β731-10-2001). 

5. Το 2020/22-10-2002 έγγραφο του Γενικού Γραμμα¬ 
τέα Υπουργείου Γεωργίας, με το οποίο ορίζεται ο εκπρό¬ 
σωπος του Υπουργείου Γεωργίας. 

6. Το ΓΔΦΠ/5754/1544/8-4-2003 έγγραφο του Γενικού 
Γραμματέα Υπουργείου Ανάπτυξης, με το οποίο ορίζεται 
ο εκπρόσωπος του Υπουργείου Ανάπτυξης. 

7. Το 2299/23-6-2003 έγγραφο του Γ ενικού Γ ραμματέα 
της Περιφέρειας Θεσσαλίας, με το οποίο ορίζεται ο εκ¬ 
πρόσωπος της Περιφέρειας Θεσσαλίας. 

8. Το 1063/26-6-2003 έγγραφο της Ν.Α. Λάρισας, με το 
οποίο ορίζεται ο εκπρόσωπος της Ν.Α. Λάρισας. 

9. Το 939/25-6-2003 έγγραφο της Ν.Α. Μαγνησίας, με 
το οποίο ορίζεται ο εκπρόσωπος της Ν.Α. Μαγνησίας. 

10. Το 471 /9-9-2003 έγγραφο της ΤΕΔΚ Ν. Λάρισας, και 
το 839/6-10-2003 έγγραφο της ΤΕΔΚ Ν. Μαγνησίας, με 
τα οποία ορίζεται ο εκπρόσωπος των Δήμων Βόλου, Ν. 
Ιωνίας, Φερρών, Αρμενίου, Κιλλελέρ, Αγιάς και της Κοι¬ 
νότητας Κεραμιδιού. 

11. Την 182/2003 απόφαση του Δημοτικού Συμβουλίου 
Κάρλας, με την οποία ορίζεται ο εκπρόσωπος του Δήμου 
Κάρλας. 

12. Το 1435/10-10-2003 έγγραφο της ΠΑΣΕΓΕΣ, με το 
οποίο ορίζεται ο εκπρόσωπος των παραγωγικών φορέων 
της περιοχής. 


13. Την από 27-6-2003 επιστολή της «Περιβαλλοντικής 
Πρωτοβουλίας Μαγνησίας», με την οποία ορίζεται ο εκ¬ 
πρόσωπος της Περιβαλλοντικής Οργάνωσης, αποφασί¬ 
ζουμε: 

Τη συγκρότηση του Διοικητικού Συμβουλίου για το 
Φορέα Διαχείρισης Κάρλας - Μαυροβούνιου - Κεφαλό¬ 
βρυσου Βελεστίνου, ως εξής: 

1. Πρόεδρος ο Ιωάννης Καρατζιώτης, Γ ενικός Γ ραμμα- 
τέαςτης Περιφέρειας Θεσσαλίας. 

2. Εκπρόσωπος του ΥΠΕΧΩΔΕ η Χριστίνα Ανδρικοπού- 
λου, Βιολόγος με Α' βαθμό, στη Δ/νση Περιβαλλοντικού 
Σχεδιασμού του ΥΠΕΧΩΔΕ, με αναπληρωτή τον Στέλιο 
Χρυσοχόο, με ΣΑΧ στην ίδια Υπηρεσία. 

3. Εκπρόσωπος του Υπ. Γ εωργίας ο Διευθυντής Δασών 
Περιφέρειας Θεσσαλίας, με αναπληρωτή τον Δασάρχη 
Αγιός. 

4. Εκπρόσωποςτου Υπουργείου Ανάπτυξης ο Γεώργιος 
Σιάτος, Γεωλόγος, με αναπληρωτή τον Χαράλαμπο Ιω- 
σηφάκη, Μηχανικό Μεταλλείων. 

5. Εκπρόσωπος της Περιφέρειας Θεσσαλίας η Μαρία 
Νικολαϊδου, Μηχανικός Χωροταξίας, Πολεοδομίας και 
περιφερειακής Ανάπτυξης με Γ’ βαθμό στη Δ/νση Π ΕΧΩ, 
με αναπληρωτή τον Κωνσταντίνο Παπαδημητρίου, Περι- 
βαλλοντολόγο με Γ’ Βαθμό στην ίδια Υπηρεσία. 

6. Εκπρόσωπος της Νομαρχιακής Αυτοδιοίκησης Λάρι¬ 
σας ο Λουκάς Κατσαρός, Νομάρχης, με αναπληρωτή τον 
Γεώργιο Φακή, Βοηθό Νομάρχη. 

7. Εκπρόσωπος της Νομαρχιακής Αυτοδιοίκησης Μα¬ 
γνησίας ο Γιάννης Πρίντζος, Νομάρχης, με αναπληρωτή 
τον Βασίλη Χατζόπουλο, Βοηθό Νομάρχη. 

8. Εκπρόσωπος των των Δήμων Βόλου, Ν. Ιωνίας, Φερ¬ 
ρών, Αρμενίου, Κιλλελέρ, Αγιός και της Κοινότητας Κερα¬ 
μιδιού ο Στάμος Ρομφαίας, Γραμματέαςτου ΔΣ της ΤΕΔΚ 
Μαγνησίας, με αναπληρωτή τον Σταμάτη Κέμμο, Δημοτι¬ 
κό σύμβουλο Αρμενίου. 

9. Εκπρόσωπος του Δήμου Κάρλας ο Νικόλαος Αντω- 
νάκης, Δήμαρχος Κάρλας με αναπληρωτή τον Τριαντά¬ 
φυλλο Παπαϊωάννου, Πρόεδρο του Δημοτικού Συμβου¬ 
λίου Κάρλας. 

10. Εκπρόσωπος των παραγωγικών φορέων ο Ιωάννης 
Παπαϊωάννου (Α.Σ.Ο. Στεφανοβικείου), με αναπληρωτή 
τον Γεώργιο Μωράίτη (Α.Σ.Ο. Καναλίων). 

11. Εκπρόσωπος των Μη Κυβερνητικών Περιβαλλοντι¬ 
κών Οργανώσεων ο Ιωάννης Γερόπουλος, Δασολόγος, 
από την «Περιβαλλοντική πρωτοβουλία Μαγνησίας», με 
αναπληρωτή τον Απόστολο Κλωτσοτήρα, Τεχνολόγο Μη¬ 
χανικό από την ίδια οργάνωση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 
-♦- 

Αριθ. Τ/12916 (3) 

Παραχώρηση της χρήσης - εκμετάλλευσης της ζώνης 

αγκυροβολιού τουριστικών σκαφών στη Χώρα Νάξου. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ), όπως τρο¬ 
ποποιήθηκε και ισχύει και ειδικότερα τις διατάξεις του άρ- 

θρο 34 του Ν. 2160/93 περί δημιουργίας ζωνών αγκυρο¬ 
βολιού και καταφυγίων τουριστικών σκαφών όπως αντι- 
καταστάθηκε με τις διατάξεις της παρ. 7 του άρθρου 27 
του Ν. 2636/98. 

2. Τις διατάξεις του Π.Δ. 27/96 (ΦΕΚ 19/Α') περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

3. Τις διατάξεις του Π.Δ. 388/24-10-2001 (ΦΕΚ 254/Α') 
περί διορισμού Υπουργών, Αναπληρωτή Υπουργού και 
Υφυπουργών. 

4. Τις διατάξεις του Π.Δ. 142/12-6-2001 (ΦΕΚ 123/Α') 
περί σύστασης Γενικής Γραμματείας Τουρισμού στο 
Υπουργείο Ανάπτυξης. 

5. Την Τ/4202/9-7-2001 κοινή απόφαση του Πρωθυ¬ 
πουργού και του Υπουργού Ανάπτυξης περί διορισμού 
Γενικού Γραμματέα Τουρισμού στη Γενική Γραμματεία 
Τουρισμού του Υπουργείο Ανάπτυξης (ΦΕΚ 196/1 ). 

6. Το Π.Δ. 313/19-9-2001 (ΦΕΚ 211/Α') περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των ανα¬ 
γκαίων λεπτομερειών. 

7. Την 485/31-10-2001 (ΦΕΚ 1484/Β') κοινή απόφαση 
του Πρωθυπουργού και του Υπουργού Ανάπτυξης περί 
ανάθεσης αρμοδιοτήτων στους Υφυπουργούς Ανάπτυξης. 

8. Την Τ/2785/15-7-1999 υπουργική απόφαση περίχω- 
ροθέτησης ζώνης αγκυροβολιού σκαφών αναψυχής στη 
θαλάσσια περιοχή Χώρας Νάξου. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το Ελληνικό Δημόσιο, όπως νομίμως εκπροσωπείται, 
παραχωρεί σύμφωνα με τις διατάξεις της παρ. 6 του άρ¬ 
θρου 34 του Ν. 2160/93, όπως αντικαταστάθηκε με τις 
διατάξεις της παρ. 7 άρθρο 27 Ν. 2636/98, τη χρήση και 
εκμετάλλευση της ζώνης αγκυροβολιού τουριστικών 
σκαφών στη Χώρα Νάξου, δυναμικότητας 88 θέσεων ελ- 
λιμενισμού,στο Δημοτικό Λιμενικό Ταμείο Νάξου, που εφ' 
εξής θα αποκαλείται φορέας διαχείρισης της ζώνης αγκυ¬ 
ροβολιού τουριστικών σκαφών ή απλά φορέας διαχείρι¬ 
σης και αποδέχεται την παραχώρηση με τους όρους που 
περιέχονται στην παρούσα. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης της 
ζώνης αγκυροβολιού, αρχίζει από δημοσιεύσεως της 
παρούσας και λήγει μετά τριάντα τρία (33) χρόνια την 
αντίστοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη,για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
εκατέρωθεν συμφωνία για προσαρμογή των όρων της 
παραχώρησης (αντάλλαγμα κ.λπ.) στις τότε κρατούσες 
συνθήκες. 

Το καταβλητέο στο Δημόσιο (Δ.Ο.Υ. Νάξου) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης της ζώνης αγκυροβολιού, ορίζεται στο ποσό 
των πέντε χιλιάδων διακοσίων ογδόντα (5.280) ευρώ και 
θα καταβάλλεται στην οικεία Δ.Ο.Υ. μέσα στο πρώτο ει- 
κοσαήμερο κάθε έτους παραχώρησης αρχής γενομένης 
από τη δημοσίευση της παρούσας. 


Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγού¬ 
μενου έτους, όπως προσδιορίζεται από την Τράπεζα της 
Ελλάδος ή άλλη κατά νόμο αρμόδια Υπηρεσία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος, δεν αναστέλλεται από 
οποιονδήποτε λόγο, διέπεται δε από τις διατάξεις περί 
είσπραξης δημοσίων εσόδων. 

Ο φορέας διαχείρισης υποχρεούται: 

- Να λειτουργεί τη ζώνη αγκυροβολιού όλο το χρόνο 
σύμφωνα με τα οριζόμενα στον Γενικό Κανονισμό Λει¬ 
τουργίας Τουριστικών Λιμένων (Τ/9803/5-9-2003 κοινή 
υπουργική απόφαση, ΦΕΚ 1323/Β/16-9-2003) και στον 
Ειδικό Κανονισμό Λειτουργίας του αγκυροβολιού, να το 
διατηρεί σε καλή κατάσταση από πλευράς εγκαταστά¬ 
σεων και παρεχομένων υπηρεσιών και να μεριμνά για 
την συντήρηση και τις αναγκαίες επισκευές των έργων 
και εγκαταστάσεων αυτού, συμμορφούμενος προς τις 
τυχόν υποδείξεις των αρμοδίων οργάνων, που θα πραγ¬ 
ματοποιούν τακτικούς και έκτακτους ελέγχους καθ’ όλη 
τη διάρκεια λειτουργίας της ζώνης αγκυροβολιού. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών της ζώνης αγκυροβο¬ 
λιού. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στην 10/2002 Πυρο¬ 
σβεστική Διάταξη. 

- Να εφαρμόσει τα οριζόμενα στην 3418/07/2002 (ΦΕΚ 
712 Β) κοινή υπουργική απόφαση, μέτρα για την παραλα¬ 
βή και διαχείριση αποβλήτων. 

- Να μεριμνά για και την καθαριότητα, ευπρέπεια και 
ευταξία της ζώνης αγκυροβολιού. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στην Διεύθυνση Θαλάσσιου Τουρι¬ 
σμού και Τουριστικών Λιμένων η 5705000041/17-9-2003 
Εγγυητική Επιστολή της Τράπεζας Πειραιώς (Κατ/μα Νά¬ 
ξου), αορίστου διάρκειας ποσού πέντε χιλιάδων διακο- 
σίων ογδόντα (5.280) ευρώ. Σε κάθε αναπροσαρμογή του 
ανταλλάγματος η ως άνω εγγυητική θα αντικαθίσταται ή 
θα συμπληρώνεται ώστε να είναι ισότιμη με το εκάστοτε 
νέο αντάλλαγμα, η δε επιστροφή της στο φορέα διαχεί¬ 
ρισης θα γίνεται με την παράδοση της νέας εγγυητικής 
επιστολής. 

Το Δημόσιο δικαιούται να εισπράττει με ισόποση κατά¬ 
πτωση της εγγυητικής επιστολής, κάθε οφειλή του φορέα 
διαχείρισης από ανταλλάγματα, πρόστιμα κ.λπ. και γενι¬ 
κά κάθε απαίτηση που πηγάζει από τυχόν παραβάσεις 
των όρων της παραχώρησης από τον φορέα διαχείρισης. 

Ο φορέας διαχείρισης υποχρεούται να συμπληρώνει 
τηνπροαναφερόμενη εγγυητική επιστολή, όταν μετά από 
κατάπτωσή της μειωθεί στο 75% του παραπάνω ποσού. 

Η εγγύηση αυτή θα παραμείνει στο Δημόσιο μέχρι την 
λήξη ή την καθ’οιονδήποτε τρόπο λύση της παραχώρη¬ 
σης. 

Ο φορέας διαχείρισης υποχρεούται να ασφαλίσει: 

α) Το σύνολο των έργων και εγκαταστάσεων της ζώνης 
αγκυροβολιού, κατάπαντός κατά κανόνα ασφαλιζομένου 

κινδύνου, ζημίας ή ατυχήματος κατά την διάρκεια οιων- 
δήποτε εργασιών εκτέλεσηςή συντήρησης αυτού, καθώς 
και κατά την διάρκεια λειτουργίας του. 

β) Την αστική ευθύνη του έναντι κάθε τρίτου καθ’ όλη 
τη διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμιά συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Ανάπτυξης). 

Αντίγραφα των εν λόγω ασφαλιστηρίων συμβολαίων 
θα πρέπει να κατατίθενται στην Δ/νση Θαλάσσιου Του¬ 
ρισμού και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω η ασφαλι¬ 
στική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού/Δ/νση 
Θαλάσσιου Τουρισμού και Τουριστικών Λιμένων). 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια.Το Ελληνικό Δημόσιο μπορεί να 
επιδιώξει την απαίτησή του αυτή και κατά τις διατάξεις 
περί είσπραξης δημοσίων εσόδων. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής της ζώνης αγκυροβολιού τουριστικών σκα¬ 
φών και να αποκρούει με κάθε νόμιμο μέσο κάθε κατα¬ 
πάτηση ή διεκδίκηση αυτού, ανεξάρτητα από οποιαδή¬ 
ποτε δικαστική ή εξώδικο ενέργεια στην οποία τυχόν θα 
προβεί το Ελληνικό Δημόσιο, έχοντας ευθύνη για κάθε, 
έστω και από ελαφρά αμέλεια, βλάβη, μείωση ή απώλεια 
δικαιωμάτων του Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Ανάπτυξης / Γενική Γραμματεία Τουρισμού / Δ/νση 
Θαλάσσιου Τουρισμού και Τουριστικών Λιμένων κάθε 
προσβολή δικαιώματος και κάθε σχετική δίκη, στην οποία 
το Ελληνικό Δημόσιο δικαιούται να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το 
Ελληνικό Δημόσιο δια των αρμοδίων οργάνων αυτού 
(Υπουργείο Ανάπτυξης / Διεύθυνση Θαλάσσιου Τουρι¬ 
σμού και Τουριστικών Λιμένων) δικαιούται, με την επιφύ¬ 
λαξη των λοιπών συνεπειών που προβλέπονται στην πα¬ 
ραχώρηση, να ζητήσει εγγράφως από το φορέα διαχεί¬ 
ρισης να συμμορφωθεί εντός χρονικού διαστήματος 
τουλάχιστον 45 ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της πα¬ 
ραχώρησης. 

Επιπλέον το Ελληνικό Δημόσιο δικαιούται να ζητήσει 
την απόδοση / κατάπτωση του συνόλου ή μέρους της εις 
χείρας του εγγύησης, χωρίς αποζημίωση του φορέα δια¬ 
χείρισης. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 


και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμία απο¬ 
ζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 118166/Ε5 (4) 

Κατανομή θέσεων Διοικητικού Προσωπικού (Δ.Π.) και Ει¬ 
δικού Τεχνικού Προσωπικού (Ε.Τ.Π.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23του Ν. 1404/83 (ΦΕΚ 173/Α'). 

β) Του άρθρου 4του Ν. 3027/2002 (ΦΕΚ 152/Α'), και 

γ) Του άρθρου 5του Π.Δ. 247/03 (ΦΕΚ222/Α'). 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Κατανέμουμε στα Τεχνολογικά Εκπαιδευτικά Ιδρύματα 
(Τ.Ε.Ι.) Δυτ, Μακεδονίας, Ηπείρου, Θεσσαλονίκης, Κρή¬ 
της, Πάτρας και Καβάλας και στην Ανώτατη Σχολή Παι¬ 
δαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), 
τις ακόλουθες οργανικές θέσεις Προσωπικού, οι οποίες 
συστήθηκαν με το άρθρο 5 του Π.Δ. 247/2003, ως εξής: 


1) ΤΕΙ Δυτ. Μακεδονίας 
Α. Διοικητικό Προσωπικό 
α) Κατηγορία ΠΕ 

Κλάδος ΠΕ Διοικητικού - Οικονομικού 1 

β) Κατηγορία ΔΕ 

Κλάδος ΔΕ Διοικητικών Γραμματέων 1 

γ) Κατηγορία ΥΕ 

Κλάδος ΥΕ Βοηθητικού Προσωπικού 1 

Β. Ειδικό Τεχνικό Προσωπικό (Ε.Τ.Π.) 3 


2) ΤΕΙ Ηπείρου 

Α. Διοικητικό Προσωπικό 
α) Κατηγορία ΤΕ 

ΚλάδοςΤΕ Διοικητικού -Λογιστικού 2 

Β. Ειδικό Τεχνικό Προσωπικό (Ε.Τ.Π.) 5 

3) ΤΕΙ Θεσσαλονίκης 

Α. Διοικητικό Προσωπικό 
α) Κατηγορία Π Ε 


Κλάδος ΠΕ Διοικητικού - Οικονομικού 1 

β) Κατηγορία ΔΕ 

Κλάδος ΔΕ Διοικητικών Γ ραμματέων 2 

γ) Κατηγορία ΥΕ 

Κλάδος ΥΕ Βοηθητικού Προσωπικού 1 

Β. Ειδικό Τεχνικό Προσωπικό (ΕΤΠ) 3 

4) ΤΕΙ Κρήτης 
Α. Διοικητικό Προσωπικό 
α) Κατηγορία ΠΕ 

Κλάδος ΠΕ Διοικητικού - Οικονομικού 4 

β) Κλάδος ΤΕ Διοικητικού - Λογιστικού 4 

γ) Κατηγορία ΥΕ 

Κλάδος ΥΕ Βοηθητικού Προσωπικού 2 

Β. Ειδικό Τεχνικό Προσωπικό (Ε.Τ.Π.) 4 


5) ΤΕΙ Πάτρας 
Α. Διοικητικό Προσωπικό 
α) Κατηγορία ΠΕ 


Κλάδος ΠΕ Διοικητικού - Οικονομικού 2 

β) Κατηγορία ΤΕ 

Κλάδος ΤΕ Διοικητικού - Λογιστικού 2 

γ) Κατηγορία ΔΕ 

Κλάδος ΔΕ Διοικητικών Γραμματέων 2 

Β. Ειδικό Τεχνικό Προσωπικό (Ε.Τ.Π.) 3 

6) ΤΕΙ Καβάλας 
Α. Διοικητικό Προσωπικό 
α) Κατηγορία ΠΕ 

Κλάδος ΠΕ Διοικητικού - Οικονομικού 1 

β) Κατηγορία ΔΕ 

Κλάδος ΔΕ Διοικητικών Γ ραμματέων 1 

Β. Ειδικό Τεχνικό Προσωπικό (Ε.Τ.Π.) 2 


7) Ανωτάτη Σχολή Παιδαγωγικής και Τεχνολογικής Εκ¬ 
παίδευσης (Α.Σ.ΠΑΙ.Τ.Ε.). 

Α. Διοικητικό Προσωπικό 
α) Κατηγορία Π Ε 

Κλάδος ΠΕ Διοικητικού - Οικονομικού 6 

β) Κατηγορία ΤΕ 

Κλάδος ΤΕ Διοικητικού - Λογιστικού 4 

γ) Κατηγορία ΥΕ 

Κλάδος ΥΕ Βοηθητικού Προσωπικού 2 

Β. Ειδικό Τεχνικό Προσωπικό (Ε.Τ.Π.) 15 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 8064/5/25-ιγ (5) 

Τροποποίηση της 8064/16/2/8.7.2000 κοινής υπουργικής 
απόφασης των Υπουργών Οικονομικών και Δημόσιας 
Τάξης «Καθορισμός μηνιαίας εισφοράς αστυνομικού 
και πολιτικού προσωπικού υπέρ του Ειδικού Λογαρια¬ 
σμού Αρωγής αστυνομικού και πολιτικού προσωπικού 
Ελληνικής Αστυνομίας» (ΦΕΚ 768/Β'). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 7 του Ν. 2448/1996 «Μι- 
σθολογικές ρυθμίσεις μονίμων στελεχών των Ενόπλων 
Δυνάμεων και αντίστοιχων της Ελληνικής Αστυνομίας, 
του Πυροσβεστικού και του Λιμενικού Σώματος» (ΦΕΚ 
279/Α'). 


2. Τις διατάξεις του άρθρου 31 του Ν. 2168/1993 «Ρύ¬ 
θμιση θεμάτων που αφορούν όπλα, πυρομαχικά, εκρηκτι¬ 
κές ύλες, εκρηκτικούς μηχανισμούς και άλλες διατάξεις» 
(ΦΕΚ 147/Α'), όπως το άρθρο αυτό τροποποιήθηκε με 
την παρ. 4 του άρθρου 11 του Ν. 3103/2003 «Έκδοση 
διαβατηρίων από την Ελληνική Αστυνομία και άλλες δια¬ 
τάξεις» (ΦΕΚ 23/Α'). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε με το άρθρο 1 του Ν. 2469/ 
1997 (ΦΕΚ38/Α'). 

4. Τις διατάξεις του άρθρου 11, παρ. 4 του Ν. 3103/2003 
«Έκδοση διαβατηρίων από την Ελληνική Αστυνομία και 
άλλες διατάξεις» (ΦΕΚ 23/Α'). 

5. Τις διατάξεις της 1065956/863/Α0006/15-7-2003 κοι¬ 
νής απόφασης του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομικών» (ΦΕΚ 985/Β'). 

6. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 81/Α'). 

7. Τις διατάξεις της 7004/3/36/17-7-2003 απόφασης 
του Πρωθυπουργού και του Υπουργού Δημόσιας Τάξης 
«Ανάθεση αρμοδιοτήτων στον Υφυπουργό Δημόσιας Τά¬ 
ξης Παντελή Τσερτικίδη» (ΦΕΚ999/Β'). 

8. Το 7/4/29-7-2002 Πρακτικό Συνεδριάσεως του Δ.Σ. 
Ιδρύματος «Εξοχές Ελληνικής Αστυνομίας». 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Η διάταξη του άρθρου 1 της 8064/16/2/8.6.2000 (ΦΕΚ 
768/Β ) απόφασης αντικαθίσταται ως εξής: 

«Η μηνιαία υποχρεωτική εισφορά του αστυνομικού 
και πολιτικού προσωπικού, των Συνοριακών Φυλάκων 
και των Ειδικών Φρουρών, υπέρ του Ειδικού Λογαρια¬ 
σμού Αρωγής προσωπικού της Ελληνικής Αστυνομίας, 
που προβλέπεται από τις διατάξεις της περ. 1 της παρ. 
2 του άρθρου 31 του Ν. 2168/1993 (ΦΕΚ 147/Α), όπως 
αναπροσαρμόσθηκε με τις διατάξεις της 8064/16/2/ 
8.6.2000 κοινής απόφασης του Υφυπουργού Οικονομι¬ 
κών και του Υπουργού Δημόσιας Τάξης, καθορίζεται 
σε ποσοστό μηδέν κόμμα σαράντα πέντε τοις εκατό 
(0,45%) και από 1-1-2004 σε ποσοστό μηδέν κόμμα εξή¬ 
ντα τοις εκατό (0,60%) επί του βασικού μισθού του 
Αστυνόμου Β'». 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΠΑΝΤΕΛΗΣ ΤΣΕΡΤΙΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 07/ΔΤΑ/15131 (6) 

Τροποποίηση του Οργανισμού Εσωτερικής Υπηρεσίας 
του Δήμου Πειραιά Νομ. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις του Ν. 1586/86. 

3. Τις διατάξεις των Π.Δ. 37Α/87 και 22/90. 

4. Τις διατάξειςτου άρθρου 12τουΝ. 1188/81, όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν μετηνπαρ. 5 του άρθρου 8 του Ν. 2307/95. 

5. Τις διατάξεις των Νόμων: 

α) Ν. 2130/94, 

β) Ν. 2190/94 και 

γ)Ν. 2218/94. 

6. Τη ΔΙΚΠ Ρ/Φ2/3210/1-4-86 εγκύκλιο του Υπ. Προε¬ 
δρίας της Κυβερνήσεως και γενική διαταγή 59 αριθ. 
53560/6-8-86 Υπ. Εσωτερικών. 

7. Την 07/ΔΤΑ/20167/11-12-2001 απόφασή μας (ΦΕΚ 
1719/21-12-2001) «περίτροποποίησης Ο.Ε.Υ. Δήμου Πει¬ 
ραιά». 

8. Τις διατάξεις του Ν. 3013/2002. 

9. Το 8084/20-2-2003 έγγραφο του ΥΠΕΣΔΔΑ «περί 
πρόβλεψης θέσεων στους Οργανισμούς Εσωτερικής 
Υπηρεσίας των ΟΤΑ». 

10. Τις 390/2003 και 787/2003 αποφάσεις του Δημοτι¬ 
κού Συμβουλίου Πειραιά. 

11. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού του Δήμου Πειραιά που διατυπώ¬ 
θηκε στο 2/1-10-2003 (θέμα Ιο) πρακτικό του, αποφασί¬ 
ζουμε: 

Εγκρίνουμε την τροποποίηση του Ο.Ε.ΥτουΔήμου Πει¬ 
ραιά ως εξής: 

I. Το άρθρο 1 του Οργανισμού Εσωτερικής Υπηρεσίας 
του Δήμου μας τροποποιείται και προστίθεται το εξής: 

Τις Υπηρεσίες του Δήμου συγκροτούν: 

5. Γενικές Διευθύνσεις 

Α. Η Γενική Διεύθυνση Διοικητικών - Οικονομικών Υπη¬ 
ρεσιών 

Β. Η Γενική Διεύθυνση Τεχνικών Υπηρεσιών 

II. Το άρθρο 2 του Οργανισμού Εσωτερικής Υπηρεσίας 
τροποποιείται και προστίθεται το εξής: 

Οι Υπηρεσιακές μονάδες του άρθρου 1 διαρθρώνονται 
ως εξής: 

5Α. Γ ενική Διεύθυνση Διοικητικών - Οικονομικών Υπηρε¬ 
σιών 

α. Γ ραφείο Γ ενικού Διευθυντή Διοικητικών - Οικονομι¬ 
κών Υπηρεσιών 

5Β. Γενική Διεύθυνση Τεχνικών Υπηρεσιών 

α. Γ ραφείο Γ ενικού Διευθυντή Τεχνικών Υπηρεσιών 

III. Το άρθρο 5του Οργανισμού Εσωτερικής Υπηρεσίας 
τροποποιείται και προστίθεται το εξής: 

Προϊστάμενοι Διευθύνσεων, Τμημάτων και Γ ραφείων: 

ΙΑ. Γενική Διεύθυνση Διοικητικών-Οικονομικών Υπηρε¬ 
σιών: Θα προΐστανται υπάλληλοι κλάδου ΠΕ Διοικητικού - 
Οικονομικού. 

1Β. Γενική Διεύθυνση Τεχνικών Υπηρεσιών: Θα προΐ- 
στανται υπάλληλοι κλάδων ΠΕ Πολιτικών Μηχανικών, ΠΕ 


Αρχιτεκτόνων Μηχανικών, ΠΕ Μηχανολόγων Μηχανικών, 
Ηλεκτρολόγων Μηχανικών, Μηχανολόγων - Ηλεκτρολό¬ 
γων Μηχανικών, ΠΕ Τοπογράφων, ΠΕ Χημικών Μηχανι¬ 
κών, ΠΕ Γεωπόνων, ΠΕ Πληροφορικής. 

IV. Το άρθρο 8 του Οργανισμού Εσωτερικής Υπηρεσίας 
τροποποιείται και προστίθεται το εξής: 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ: 

Β1) Γ ενικού Διευθυντή Διοικητικών - Οικονομικών Υπη¬ 
ρεσιών 

Στη Γενική Διεύθυνση Διοικητικών - Οικονομικών Υπη¬ 
ρεσιών υπάγονται: 

Η Δ/νση Δημοσίων και Διεθνών Σχέσεων, η Δ/νση Διοί¬ 
κησης, η Δ/νση Προσωπικού, η Δ/νση Δημοτικής Κατά¬ 
στασης, η Δ/νση Δημοτικού Ληξιαρχείου, η Δ/νση Οικονο¬ 
μικού, η Δ/νση Ταμιακής Υπηρεσίας, η Δ/νση Δημοτικών 
Προσόδων, η Δ/νση Προμηθειών και Αποθηκών, η Δ/νση 
Κοινωνικών Υπηρεσιών, η Δ/νση Βρεφονηπιακών Σταθ¬ 
μών, η Δ/νση Πολιτισμού, η Δ/νση Βιβλιοθήκης, η Δ/νση 
Ειδικής Υπηρεσίας, η Δ/νση Δημοτικών Διαμερισμάτων 
και η Δ/νση Καθαριότητας. 

Έργο του Γ ενικού Διευθυντή Διοικητικών - Οικονομικών 
Υπηρεσιών είναι ο προγραμματισμός των δραστηριοτή¬ 
των και ο συντονισμός της λειτουργίας των μονάδων που 
υπάγονται σε αυτόν, καθώς και η αξιολόγηση του κό¬ 
στους και της ποιότητας των αποτελεσμάτων τους. 

Η εξειδίκευση, συγκριτική ανάλυση και αξιολόγηση της 
ακολουθούμενης πολιτικής στο χώρο ευθύνης του και η 
διατύπωση εναλλακτικών προτάσεων και εισηγήσεων 
προς τα όργανα διοίκησης του Δήμου. 

Η αξιολόγηση των Προϊσταμένων των Διευθύνσεων και 
Τμημάτων των Διοικητικών - Οικονομικών Υπηρεσιών του 
Δήμου σύμφωνα με τις ισχύουσες διατάξεις. 

Ως πειθαρχικός προϊστάμενος σύμφωνα με τις διατά¬ 
ξεις του άρθρου 176του Ν. 1188/81, ασκεί επί των υπαλ¬ 
λήλων που υπάγονται στην αρμοδιότητα αυτού, ανεξάρ¬ 
τητα του βαθμού και του κλάδου τους, την πειθαρχική 
διαδικασία όπως προβλέπεται στο άρθρο 177 του Ν. 
1188/81 (άρθρο36παρ. 16του Ν. 2190/94). 

Η άσκηση οποιωνδήποτε άλλων καθηκόντων που του 
ανατίθενται από τα όργανα διοίκησης του Δήμου. 

Μετέχει όλων των συσκέψεων με τους Διευθυντές του 
Δήμου και τους φορείς της πόλης, για την επίλυση θεμά¬ 
των που ανακύπτουν στον τομέα της αρμοδιότητάς του 
και τον συντονισμό και υλοποίηση των αποφάσεων που 
λαμβάνονται. 

Παρευρίσκεται σε όλες τις συνεδριάσειςτου Δημοτικού 
Συμβουλίου για την παροχή στο Δ.Σ. τυχόν διευκρινίσεων 
επί των θεμάτων της ημερήσιας διάταξης. 

Δέχεται τους πολίτες και δίνει σ' αυτούς, όσες πληρο¬ 
φορίες επιτρέπονται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχές του κοινού από το Δήμαρχο, για την επίλυση 
των μεταξύ αυτών και των υπηρεσιών του Δήμου τυχόν 
διαφορών. 

Ο Γενικός Διευθυντής Διοικητικών - Οικονομικών Υπη¬ 
ρεσιών προσυπογράφει όλα τα υπηρεσιακά έγγραφα που 
υπογράφονται από τα υπερκείμενα αυτού όργανα. 

Β2) Γ ενικού Διευθυντή Τεχνικών Υπηρεσιών 

Στη Γ ενική Διεύθυνση Τεχνικών Υπηρεσιών υπάγονται: 

Η Δ/νση Πληροφορικής, η Δ/νση Οδοποιίας - Αποχέτευ¬ 
σης, η Δ/νση Αρχιτεκτονικού και Γεν. Σχεδιασμού πόλης, 
η Δ/νση Πρασίνου - Περιβάλλοντος, η Δ/νση Μηχανολογι¬ 
κού - Ηλεκτρολογικού, η Δ/νση Πολεοδομίας και η Δ/νση 
Επιθεώρησης - Ελέγχου Έργων και Ασφάλειας - Υγιεινής 

Έργο του Γενικού Διευθυντή Τεχνικών Υπηρεσιών είναι 
ο προγραμματισμός των δραστηριοτήτων και ο συντονι¬ 
σμός της λειτουργίας των μονάδων που υπάγονται σε αυ¬ 
τόν, καθώς και η αξιολόγηση του κόστους και της ποιότη¬ 
τας των αποτελεσμάτων τους. 

Η εξειδίκευση, συγκριτική ανάλυση και αξιολόγηση της 
ακολουθούμενης πολιτικής στο χώρο ευθύνης του και η 
διατύπωση εναλλακτικών προτάσεων και εισηγήσεων 
προς τα όργανα διοίκησης του Δήμου. 

Η αξιολόγηση των Προϊσταμένων των Διευθύνσεων και 
Τμημάτωντων Τεχνικών Υπηρεσιών του Δήμου σύμφωνα 
με τις ισχύουσες διατάξεις. 

Ως πειθαρχικός προϊστάμενος σύμφωνα με τις διατά¬ 
ξεις του άρθρου 176του Ν. 1188/81, ασκεί επί των υπαλ¬ 
λήλων που υπάγονται στην αρμοδιότητα αυτού, ανεξάρ- 
τητατου βαθμού και του κλάδουτους,τηνπειθαρχική δια¬ 
δικασία όπως προβλέπεται στο άρθρο 177του Ν. 1188/81 
(άρθρο 36 παρ. 16 του Ν. 2190/94). 

Η άσκηση οποιωνδήποτε άλλων καθηκόντων που του 
ανατίθενται από τα όργανα διοίκησης του Δήμου. 

Μετέχει όλων των συσκέψεων με τους Διευθυντές του 
Δήμου και τους φορείς της πόλης, για την επίλυση θε¬ 
μάτων που ανακύπτουν στον τομέα της αρμοδιότητάς 
του και τον συντονισμό και υλοποίηση των αποφάσεων 
που λαμβάνονται. 

Παρευρίσκεταισεόλεςτις συνεδριάσεις του Δημοτικού 
Συμβουλίου για την παροχή στο Δ.Σ. τυχόν διευκρινίσεων 
επί των θεμάτων της ημερήσιας διάταξης. 

Δέχεται τους πολίτες και δίνει σ' αυτούς, όσες πληρο¬ 
φορίες επιτρέπονται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχές του κοινού από το Δήμαρχο, για την επίλυση 
των μεταξύ αυτών και των υπηρεσιών του Δήμου τυχόν 
διαφορών. 

Ο Γενικός Διευθυντής Τεχνικών Υπηρεσιών προσυπο¬ 
γράφει όλα τα υπηρεσιακά έγγραφα που υπογράφονται 
από τα υπερκείμενα αυτού όργανα. 

V. Το άρθρο 11 του Οργανισμού Εσωτερικής Υπηρε¬ 
σίας τροποποιείται και προστίθεται το εξής: 

5. Το Γενικό Γραμματέα απόντα ή κωλυόμενο αναπλη¬ 
ρώνει ο Γ ενικός Διευθυντής Διοικητικών - Υπηρεσιών. 

6. Τους Γενικούς Διευθυντές απόντες ή κωλυόμενους 
αναπληρώνουν οι οριζόμενοι με απόφαση Δημάρχου 
Διευθυντές. 


Επίσης σας γνωρίζουμε ότι προκαλείται δαπάνη - υπο¬ 
λογίζοντας τα επιδόματα της νέας θέσης Γενικού Διευθυ¬ 
ντή - εις βάρος του προϋπολογισμού του Δήμου Πειραιά, 
η οποία θα ανέρχεται στα 14.000 ευρώ περίπου ετησίως. 

Β.- 

Α. Το άρθρο 3 του Οργανισμού Εσωτερικής Υπηρεσίας 
του Δήμου μας τροποποιείται και προστίθεται το εξής: 

2. Στη Δευτεροβάθμια Εκπαίδευση (ΔΕ) υπάγονται οι 
εξής κλάδοι: 

Κλάδος ΔΕ Εποπτών - Φυλάκων Σχολικών Κτιρίων εκα¬ 
τό (100) θέσεις. 

Β. Το άρθρο 9 του Οργανισμού Εσωτερικής Υπηρεσίας 
του Δήμου μας τροποποιείται και προστίθεται το εξής: 

17. ΔΙΕΥΘΥΝΣΗ ΠΟΛΙΤΙΣΜΟΥ 

Γ. ΤΜΗΜΑ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ 

Διαθέτει τους Επόπτες - Φύλακες Σχολικών Κτιρίων 
που έχει στην δύναμή του, για την φύλαξη των Σχολικών 
Κτιρίων επί 24ώρου βάσεως και για επτά (7) ημέρες εβδο- 
μαδιαίως ανάλογα με τις καθημερινές υπηρεσιακές ανά¬ 
γκες. 

Ελέγχει την συνεχή παρουσία του πιο πάνω προσωπι¬ 
κού στους χώρους εργασίας του, κατά τη διάρκεια του 
ωραρίου υπηρεσίας του. 

Η δαπάνη που προκαλείται από την σύσταση των παρα¬ 
πάνω θέσεων/εις εις βάρος του προϋπολογισμού του 
Δήμου Πειραιά, θα ανέρχεται στα 934.318 ευρώ ετησίως 
(100 επί του βασικού μισθού καταληκτικού κλιμακίου ΔΕ 
επί 14 = 100 X 667,37 X 14 = 934.318 ευρώ). 

Ο μέσος όρος δε των τακτικών εσόδων του Δήμου των 
δύο τελευταίων ετών είναι 52.059.035,39 ευρώ (δηλ. 
50.416.103,12 ευρώ για το 2001 και 53.701.967,75 ευρώ 
για το έτος 2002). 

Άρα ισχύει η προϋπόθεση της παρ. 5 του άρθρου 8 του 
Ν. 2307/95, αφού το διπλάσιο της συνολικής δαπάνηςτων 
νέων θέσεων (1.868.636 ευρώ) δεν υπερβαίνει τον μέσο 
όρο των τακτικών εσόδων των ετών 2001 και 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Οκτωβρίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































